
ДО ОБЩИНСКИ СЪВЕТ
ГР. БУРГАС




ДОКЛАДНА ЗАПИСКА
От ДИМИТЪР НИКОЛОВ, Кмет на община Бургас


Относно: Програма за управление за срока на мандата 2023-2027г.


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На основание чл.44, ал.5 от ЗМСМА представям на Вашето внимание Програма за управление за срока на мандат 2023-2027г.

Приложение: Съобразно текста.

С уважение,

ДИМИТЪР НИКОЛОВ
КМЕТ
Община Бургас

















УПРАВЛЕНСКА ПРОГРАМА
Бургас 2023 – 2027 г.
[bookmark: _GoBack]Град, в който искаш да останеш!

През следващите десетилетия най-голямата конкуренция между градовете, регионите и държавите ще е тази за задържане и привличане на хора в активна възраст. В управлението за периода 2023 – 2027 г., ще насоча всички усилия към развитието на ДЕМОГРАФИЯТА, защото вярвам, че успехът на града идва от хората, които го населяват. Бургас не е просто град, той е общност, която съществува и процъфтява благодарение на своите граждани.
Характерът и потенциалът на Бургас зависят от качеството на живот, което се предоставя на неговите граждани. Както пчелния кошер, така и града се нуждае от уникалния принос на всеки един от нас. За да постигнем напредък, трябва да създадем и поддържаме добри условия за живот, работа, обучение и лично развитие.
Нашата амбиция е да инвестираме в младите хора, тъй като те са бъдещето на града. Ще ги подготвим да станат отговорни и трудолюбиви граждани, убедени в това, че Бургас е най-доброто място за живот. Привличането на таланти от цялата страна също ще бъде приоритет, като създаваме привлекателни възможности за професионално развитие за всеки добър специалист.
Ще бъда горд, ако се наложи да строим нови градини и училища през следващите години. Това ще означава, че градът ни расте, развива се и се грижи за бъдещето си. Искаме Бургас да бъде умен, зелен, перспективен и да предоставя все по-добри условия във всеки аспект от живота - от образование и работа до развлечения и здраве.
Бургас - град, в който не просто искаш, а с удоволствие оставаш! Стремим се да го направим не просто предпочитано място за живеене, а истинска общност, в която всеки се чувства важен и вдъхновен за постижения.
Демография 
Бургас се гордее с второто място в страната по брой младо население, според последното национално преброяване от 2022 година. За да поддържаме тази тенденция и да бъдем по-конкурентни, насочваме своите усилия към запазване и разширяването на този потенциал. Искаме да направим Бургас още по-привлекателен за млади семейства, студенти и търсени специалисти като предприемем следните мерки:
Развитие на инфраструктурата: Ще инвестираме в инфраструктурни проекти, като строим нови учебни заведения, спортни бази и атракциони, с цел привличане на млади семейства и обогатяване на образователната и развлекателната среда.
Подпомагане на жилищната среда: Планираме изграждането на общински жилища, за  студенти, лекари и други търсени специалисти, които искат да работят и живеят в Бургас. Този подход ще подобри достъпа до качествено жизнено пространство.
Предоставяне на стипендии: Общината ще подкрепя най-успешните студенти в бургаските университети чрез предоставяне на стипендии, за да насърчи академичната им изява.
Утвърждаване на университетите: Ще продължим да развиваме съществуващите 4 университета в Бургас и ще продължим преговорите за откриване на нови специалности и филиали в града.
Строителство на Студентски кампус: Планираме изграждането на иновативен Студентски кампус, предоставящ общи пространства за обучение, културни и научни дейности, както и удобни места за настаняване за студенти и преподаватели.
Подкрепа на ИТ сектора: Продължаваме политиката за увеличаване на работните места в ИТ сектора и привличане на дигитални номади с високи умения и високи доходи.
Развитие на социални услуги за деца и млади родители: Ще развиваме комплекса от социални услуги, предоставяйки подкрепа и удобства за деца и млади семейства, за да гарантираме благополучие и разнообразие в общността.
Залагаме на привличането на млади семейства чрез предоставянето на висококачествени здравни грижи. Нашата идея включва изграждането на Специализирана университетска многопрофилна детска болница със спешен център, която ще служи като символ на грижа и безопасност за нашите най-млади граждани.
Ще продължим успешната общинска инвитро програма за насърчаване на раждаемостта. 
Привличане на инвеститори и нови работни места: Създаването на работни места е от съществено значение за устойчивия растеж на Бургас. Ще предоставим стимули и пълно административно съдействие за предприемачи и компании, които решат да инвестират в нашия град, като по този начин подпомагаме развитието на бизнеса и икономиката ни.
Привлекателни събития и дейности: Залагаме на културни и социални инициативи, които правят Бургас привлекателен за младите и семейни хора. Организирането на тематични събития и фестивали ще подчертае динамичния и интересен характер на нашия град.
Планираме значителни инвестиции в обновяването на зелените площи и обществените пространства в града. Този подход не само ще засили връзката на гражданите с природата, но и ще направи живота в Бургас по-приятен и здравословен.
Устойчив и екологичен транспорт: Ние вярваме в удобството и екологичните решения в областта на транспорта. Планираме надграждане на градския транспорт с електрически автобуси, а в дългосрочен план и други мерки, които да позволят градът да стъпва напред в съзвучие с модерните и екологични тенденции в транспорта.
УРБАНИЗАЦИЯ И ЖИЛИЩНО СТРОИТЕЛСТВО
С актуализацията на Общия устройствен план на Бургас имаме амбицията да трансформираме градската среда и жилищното строителство във вдъхновяваща и устойчива общност. Нашата цел е да въведем прогнозируемост и устойчивост в строителния бранш, като преминем към цялостна регулация на бъдещите урбанизирани територии на Бургас.
Със завършването на този процес, предвиждаме да предоставим на града социална инфраструктура, предварително заложена в урбанизираните области. Зелени площи, детски градини, училища, болници, спортни зони, паркинги, пътища, велоалеи - всичко това ще бъде вградено във всяка нова част на града, предвиждайки съвременните нужди на обществото.
Разбираме, че качеството на живот е ключов фактор при избора на дом и място за живеене. С тази актуализация община Бургас и строителният бранш обединяват усилията си, за да предоставят на гражданите най-привлекателните условия. Вярваме, че това ще допринесе за удовлетвореност жители и подобрени перспективи за всички.
ОБРАЗОВАНИЕ 
Развитие на висшето образование
* Подкрепа за създаването на Факултет по ФАРМАЦИЯ към Университет „Проф. д-р Асен Златаров“
* Студентски стипендии и стажове
* Подкрепа за научни изследвания на млади учени

Увеличаване и модернизиране на образователната инфраструктура в предучилищното и училищното образование
* Ще бъдат построени 6 нови сгради на бургаски училища:
- ППМГ „Акад. Н. Обрешков“ / ГРЕ „Г. С. Раковски“ - 32 класни стаи, 4 компютърни кабинета, учителска стая, аудитория, споделени пространства. 
- Нова сграда към ОУ „Хр. Ботев“ в кв. „Сарафово“ и модернизация на съществуващата. 
- Ново училище в кв. „Крайморие“ – филиал на ОУ „Ал. Г. Коджакафалията“. В него ще се обучават 7 паралелки и 1 подготвителна група. Предвиждат се просторни спортни пространства и училището да се използва през летните месеци като морска ученическа база. 
- Нова сграда към Професионална гимназия по компютърно програмиране и иновации – изграждане на Център за високи постижения в професионалното образование.
- Нова пристройка към ОУ „В. Априлов“.
- Община Бургас ще продължи да подкрепя проекта за изграждане на нова сграда на Спортно училище „Юрий Гагарин“.
* Ще бъдат построени две нови детски градини:
- Нова сграда на ДГ „Ален мак“ в кв. „Сарафово“
- Нова сграда към ДГ „Пинокио“ в к-с „Меден рудник“
* Цялостна модернизация на 2 училища и 2 детски градини:
- ОУ „Г. Бенковски“
- ОУ „Антон Страшимиров“
- ДГ „Вълшебство“
- ДГ „Славейче“ 
Повече възможности за физическа активност и спорт в ученическа възраст
* Нови и предвидени за ремонт физкултурни салони в бургаските училища:
- ПГ по туризъм „Проф. д-р Ас. Златаров“
- АЕГ „Гео Милев“
- ОУ „Хр. Ботев“ в кв. „Сарафово“
- НЕГ „Гьоте“
- СУ „Д. Дебелянов“
- ОУ „Хр. Ботев“ в кв. „Ветрен“
- ОУ „Св. св. Кирил и Методий“ в с. Равнец
- СУ „Хр. Ботев“ в кв. „Черно море“
* Нови и предвидени за ремонт спортни и детски площадки в бургаските училища и детски градини:
- ДГ „Звънче“
- ДГ „Пламъче“
- ДГ „Райна Княгиня“
- ДГ „Звездица Зорница“
- ДГ „Славейче“
- ДГ „Изгрев“
- ОУ „Найден Геров“  
- СУ „Йордан Йовков“
- СУ „К. Петканов“
- ОУ „Хр. Ботев“ в кв. „Победа“
Образователни програми за дигитална компетентност и функционална грамотност	
- Програма „Дигитални технологии и програмиране“ - „Ученици обучават ученици - Програмиране на Scratch и Java за деца“
- Училищна Телерик Академия  
- Програма „Първокласно начало ++“ 
- Общинска програма по краезнание „Моят роден град Бургас “
* Общински програми за сигурност и безопасност в училище
* Общинска програма за здравословно хранене в детските градини и училища
* Повишаване на професионалната компетентност на бургаските учители и университетски преподаватели
* Общинска програма „Заедно за образованието“
* Общинска програма „Млади учители“

ЗДРАВЕОПАЗВАНЕ 
Въвеждаме интегриран подход, който обединява редовна профилактика, постоянна превенция, високопрофесионални медицински екипи, модерни технологии и поддържаща инфраструктура, с един цел - ГАРАНТИРАНО ДОБРО ЗДРАВЕ ЗА ГРАЖДАНИТЕ НА БУРГАС.
Детско здравеопазване
Профилактичен център за детско здраве - Надграждаме съществуващите програми за превенция и профилактика, въвеждаме Общински профилактичен календар, координиращ грижата за децата от детската градина до навършване на пълнолетие.
Кол център за детско здраве - Създаваме 24-часов Call Center, осигурявайки родителите с постоянна връзка с медицински експерт, готов да консултира и насочи, предоставяйки увереност и бърз достъп до грижи.
Пълноценно здравно досие за всяко дете - Внедряваме обща здравно-информационна система за пълен достъп и обмяна на информация за здравния статус на децата от личен лекар до училище и болница.
Детска болница "Света Анастасия" - Създаване на модерно педиатрично лечебно заведение, фокусирано върху участието на близките и подобрената среда за малките пациенти.
Безплатни профилактични програми - Разширяване на системата за безплатни профилактични програми, предлагайки консултации и услуги за социално-значими заболявания.
Инфраструктура за телемедицина - Предвиждаме създаването на система за телемедицина, осигурявайки достъп до специализирани медицински консултации за жителите на отдалечени райони и трудноподвижни граждани.
Инвестиции в лечебните заведения- Влагаме в модернизацията на общинските лечебни заведения, подкрепяме квалификацията на медицинските специалисти.
Популяризиране на здравословния начин на живот- Организиране на кампании за популяризиране на здравословния начин на живот с участието на професионални медицински организации и млади лекари.
Геномни Изследвания и Скрийнинг
Развиване на нови услуги за скрийнинг и геномни изследвания, насочени към ранна диагностика и персонализирано лечение на онкологични и редки болести.
Подкрепа за създаването на здравословни условия на труд
Предложения за механизми в подкрепа на работодателите, инвестиращи в здравословни условия на труд и грижи за здравето на работещите.
Със страст и ангажимент, се грижим за здравето на нашите граждани, създавайки устойчива и модерна система за грижи и лечение в Бургас.
Подкрепа за медицинските специалисти
Обучение и специализация
Надграждане на Фонда за подкрепа на специализация и продължаващо обучение на лекарите и здравни професионалисти. Осигуряване на възможности за обучение във водещи лечебни заведения и медицински университети в Европа.
Предоставяне на нови възможности за обучение на специалисти в областта на здравеопазването чрез дуално обучение в средните училища и създаване на нови съвместни програми във Факултетите на Висшите училища в Бургас.
Човешки Ресурси в Здравеопазването
Реализиране на цялостна Програма за развитие на човешките ресурси в здравеопазването в Бургас, съвместно с лечебните заведения. Целта е създаване на благоприятна среда за живот и развитие на медицинските специалисти в града.
Изграждане на общински жилища, предназначени за медицинските специалисти. Създаваме детска градина с удължено работно време, което отговаря на работните часове в болниците на Бургас.
Организиране на професионални изложения и научни събития в сферата на медицината, с цел подкрепа на научната и професионална дейност на медицинските специалисти.
Със забележителни възможности за обучение, развитие и комфортна работна среда, Бургас се грижи за своите медицински специалисти, вдъхновявайки ги за постижения и принос в областта на здравеопазването.
СОЦИАЛНИ УСЛУГИ
* Изграждане на нов Дом за стари хора в Минерални бани
* Цялостна модернизация на съществуващи социални услуги: 
- Дневен център за деца с увреждания "Св. Н. Чудотворец". 
- Център за обществена подкрепа на ул. "Дрин".
- Дневен център за лица с психични разстройства на ул. "Иван Богоров" №19.
- Център за работа с деца на улицата на ул. „Сан Стефано” №32.
- Център за настаняване от семеен тип на деца без увреждания" на ул. „Дебелт” №32.
- Създаване на нови социални услуги.
- Грижа за хората с увреждания. Изграждане на фитнес център на закрито за деца с физически увреждания. Продължаващо изграждане на достъпна архитектурна среда.
Домашният социален патронаж в Бургас се утвърждава като най-голямата и широкоспектърна социална услуга в страната, предоставяйки подкрепа на възрастни хора и лица с увреждания. С мисията да се отговори на нуждите на гражданите, обхванати от обслужването, и с 260-членния екип, грижещ се за близо 1800 потребители, Домашният социален патронаж превъзхожда стандартите за грижа в страната.
През идните години, насочени към подобряване на обслужването, планираме:
Разширяване на хранителните диети и райони на доставка: С цел да отговорим на индивидуалните предпочитания и здравни нужди на потребителите, ще разширим възможностите за избор на хранителни програми и обхват на доставка.
Повишаване на асистентската подкрепа: Ще увеличим капацитета си, фокусирайки се върху тежко болните и трудноподвижни потребители, осигурявайки им нужната грижа и подкрепа.
Безплатен топъл обяд и проект "Грижа в дома в Община Бургас": Ще поддържаме достъпа на хората с най-ниски доходи до безплатни, хранителни обеди, а проектът "Грижа в дома" ще се разшири, за да отговори на всички нужди на възрастните хора.
Внедряване на "Телемедицина": Новата здравна услуга ще разшири възможностите за медицинска подкрепа, предоставяйки достъп до здравни консултации в комфорта на дома.
Нови дейности и услуги: Планираме закупуването на специализирани автомобили за улеснение на достъпа до нашите услуги. Освен това, предлагаме нови дейности като курс за употреба на мобилни телефони, клуб за общуване "Социално кафене", “ за превенция на деменцията и самотата групова рехабилитация и други.
С постоянните подобрения и иновации, нашият Домашен социален патронаж ще продължи да предоставя най-добрите грижи и услуги, отговаряйки на нарастващите нужди на нашето общество.
Изграждане на нов център за социализация и осиновяване на безстопанствени кучета.

РАЗВИТИЕ НА ИКОНОМИКАТА И ИНВЕСТИЦИИТЕ
Индустриални Зони и Инфраструктура
Индустриален и Логистичен Парк – Фаза 1
· Сътрудничество с училища и университети за откриване на паралелки със съответните търсени специалности.
· Подкрепа за инвеститорите за намиране на работна рък
Индустриален и Логистичен Парк – Фаза 2
· Изграждане на довеждаща и вътрешна инфраструктура на територията с площ от 600 декара. Привлечени 7 компании, които проектират производствените си бази. Заявени са 650 работни места.
· Подготовка на терените за привличане на нови инвестиции.
· Осигуряване на условия за развитие на предприятия и създаване на нови работни места.
Индустриална Зона „Девети километър“
· Развитие на територията с инвестиция в завод за брониране и производство на моторни превозни средства.
· Проект за разширение на пътната връзка с Автомагистрала Тракия и нов водопровод.
Индустриална Зона „Дванадесети километър“
· Стартирани административни процедури по промяна на предназначението на територия от 346 декара за създаване на нова индустриална зона в близост до автомагистрала Тракия.
Общинска Програма за Инвестиции
Привличане на Инвестиции и Подкрепа на Местни Фирми
· Финансови и административни стимули за инвеститори.
· Програма за позициониране на Бургас като привлекателна дестинация за бизнес чрез участие във форуми и организиране на събития.
Финансови Стимули и Административна Подкрепа
· Намалени такси за технически услуги и данък върху недвижимите имоти за инвеститори със сертифицирани проекти.
· Административна подкрепа чрез бързо обслужване и индивидуален отговорник за всеки инвеститор.
Програма за Подпомагане на Старт-ъпи
· Инкубатори и акселератори за старт-ъп компании.
· Менторство за млади предприемачи и иноватори.
· Създаване на мрежа за дигитализация и ускоряване на сините иновации, сътрудничество и растеж на синята икономика в партньорските региони на България, Грузия и Украйна www.blue-growth.net. Разработване на регионална стратегия за синя икомномика и растеж и с план за действие за интелигентна специализация на сините сектори в Бургас
ИТ и Аутсорсинг Сектор в Бургас - Инициативи
Обзавеждане на Офиси с Преференциални Цени:
Предоставяне на обзаведени офиси на преференциални цени за ИТ и Аутсорсинг компании, които разширяват екипи или стартират дейност в Бургас, за срок от 6 месеца.
Подпомагане на Компаниите в Процеса на Обучение и Набиране на Кадри:
Организиране на обучения и курсове, насочени към нуждите на ИТ сектора.
Сътрудничество с образователни институции за подготовка на студенти със специализирани умения.
Разширяване на Безплатните Академии за Обучение на Кадри:
Увеличаване на обхвата на безплатните академии, където млади специалисти могат да придобият умения, необходими за ИТ сектора.
Информация за Свободни Работни Места:
Създаване на платформа за обобщена информация за свободните работни места в ИТ и Аутсорсинг сектора в Бургас.
Подпомагане на Компаниите при Релокация:
Осигуряване на подкрепа за компаниите в процеса на релокация на служители от други градове и държави, включително консултации и административна помощ.
Позициониране на Бургас като Предпочитано Място за Работа:
Маркетингови кампании за позициониране на Бургас като привлекателно място за работа, особено за дигитални номади, фрийлансъри и специалисти в отдалечен режим на работа.
Конференции, Събития и Инициативи:
Организиране на конференции и събития, посветени на ИТ бранша, за създаване на възможности за мрежови връзки и обмен на опит.
Продължаване на Инициативата „Работа в Бургас“:
Развитие и продължаване на инициативата „Работа в Бургас“, насочена към завръщане на младите хора и привличане на външни специалисти.
Тези инициативи се фокусират върху създаването на стабилна и привлекателна работна среда в Бургас, която подкрепя развитието на ИТ и Аутсорсинг сектора.
С тези инициативи, Бургас насърчава иновации, развитие и инвестиции, като създава благоприятна среда за развитие на бизнеса и индустриалните зони в града.
ИНФРАСТРУКТУРА И ГРАДСКА СРЕДА
Енергийна ефективност в жилищни сгради:
· Мерки за енергийна ефективност в многофамилни жилищни сгради в Бургас.
Енергийна ефективност в обекти, културна инфраструктура 
Пълно обновяване на 10 читалища по Плана за възстановяване и устойчивост:
НЧ „Паисий Хилендарски 1928“ – „Меден рудник“
НЧ „Съгласие 1905“ – гр. Българово
НЧ „Христо Ботев 1937“ – кв. „Победа“
НЧ „Просвета 1927“ – кв. „Долно Езерово“
НЧ „Пробуда 1880“ – Бургас
НЧ „Просвета 1928“ – с. Брястовец
НЧ „Изгрев 1909“ – ж.к. „Изгрев“
НЧ „ Ангел Димитров 1929“ – кв. „Сарафово“
НЧ „Пробуда 1929“ – с. Равнец
НЧ „Обнова 1923“ – кв. „Ветрен“
Ремонт на читалища извън ПВУ.
Реконструкция и въвеждане на мерки за енергийна ефективност в Младежки културен център:
Нова визия и съдържание на Графичната база „Тодор Атанасов“:
Рестарт на проекта за Градска художествена галерия:
Обновяване на открита сцена „Охлюва“ - първи етап – нови седалки, втори етап – изграждане на покривна конструкция.
Цялостен ремонт на Летен театър - превръщане в основна локация за културни събития от май до октомври.
Ремонт и преустройство на старата сграда на детска градина в кв. „Черно море“ и превръщането й в библиотека, зала с фитнес за спортуващите и зала за събития.
Реставрация на сградата на Исторически музей – Бургас. 
Изработване на проект за реставрация и реновиране на сградата на Археологически музей – Бургас.
Енергийна ефективност в публичен сграден фонд за административно обслужване 
· Профсъюзен дом
· ЦАУ Освобождение
· ЦАУ Възраждане
· Административна сграда, ул. Конт Андрованти
· Кметство Маринка
· Кметство Твърдица
· Кметство Димчево
· Кметство Горно Езерово
· Кметство Черно море
Модернизация на уличното осветление в ж.к. „Славейков“, ж.к. „Зорница“, ж.к. „Лазур“, кв. „Лозово“, кв. „Долно Езерово“, кв. „Горно Езерово“, кв. „Сарафово“, кв. „Крайморие“.
Програма за облагородяване на вътрешноквартални пространства:
· Инициатива "Моят град, моят квартал, моята улица".
· Широка подкрепа и благоустрояване на междублокови пространства.
· Парк с открита сцена в „Меден рудник”, кв.12: Пространство в района на ДГ „Чайка” и новата сграда на Младежкия международен център. Зони за отдих, площадно пространство и сцена на открито.
· Нови зони за кемпери и каравани: Изграждане на зона в кв. „Сарафово”, близо до плажа и рибарското пристанище.
Реконструкция и ремонти на улици:
· Реконструкция на ул. „Одрин”.
· Ремонти на улици във „Възраждане” и ЦГЧ.
· Възстановяване на автентичния облик на Централната градска част.
· Изграждане на кръгови кръстовища и реконструкция на улици.
· Изграждане на Южен обход на к-с „Меден рудник”:
· Реконструкция на кръстовище между ул. „Д. Димов“ и „Н. Петков“:въвеждане на кръгова организация на движението.
· Реконструкция на ул. “Индустриална“: План за реконструкция след завършване на ВиК работите.
· Алтернатива за трафика в района на бул. „Захарий Стоянов”.
· Две кръгови кръстовища като начална и финална точка на новата пътна връзка.
· Рехабилитация на ул. „Търговска“ в Промишлена зона Юг.
· Локал на ул. „Тодор Александров”, кв. „Победа”.
· Рехабилитация на бул. “Мария Луиза”.
· Реконструкция на ул. „Крайезерна” – втори етап.
· Проектиране и изграждане на нови улици в „Меден рудник“.
· Довършване на последен етап от проекта за обновяване на пътя Банево – Изворище.
· Изграждане на нови улици, осигуряващи инфраструктурно обслужване за новозастроени жилищни терени.
Четирилентови пътища между Бургас и съседните общини:
· Продължаване на работата по осигуряване на транспортна свързаност между общинските центрове в областта.
· Изграждане на удобни четирилентови транспортни връзки по направленията Бургас – Малко Търново, Бургас – Средец и Бургас – Айтос.
· Подготовка на регионални проекти за по-добри условия за икономическо развитие на региона.
· Изграждане на нови улици в зона „Мадика“ и зона „Пети километър“.
Инвестиции в спортна инфраструктура
Обновяване на спортна зала Младост, комплекс „Славейков“;
Спортна зала „Нефтохимик“, к-с Лазур
Една от тях ще бъде в ж.к. „Меден рудник“.
Разширение на зоната за отдих и спорт в „Меден рудник“:
Втори етап – зона за спорт на открито.
Трети етап – спортна зала. 
Изграждане на футболен стадион в близост до к-с „Меден рудник“;
Енергийно обновяване на сграда - закрит плувен басейн 
Олекотена покривна конструкция върху тенис кортовете в парк „Езеро“:
Зони за паркур на открито в ж.к. „Меден рудник“ и парк „Езеро“
БЛАГОУСТРОЙСТВО И ОБНОВЯВАНЕ НА ОБЩЕСТВЕНИ ПРОСТРАНСТВА:
Реконструкция на ул. „Александровска” – трети етап.
Продължаване на благоустрояването на градските паркове:
Парк „Славейков”
Парк „Изгрев”
Парк „Езеро”
Местност „Шилото”
Изграждане на пикник зони и детски кътове в различни райони:
Квартал „Меден рудник”
Квартали „Сарафово” и „Черно море”
Парк „Езеро”
Ченгене скеле
Обновяване на площадни пространства за публични събития в съставните селища – сцени, зеленина, празнична/коледна украса.
Развръзка на делата за терена "Дупката" и "Жабарника":
Община Бургас успешно спечели 90% от този терен.
Обособяване на открито площадно пространство със зони за мероприятия, почивка и разходки.
Възможност за реализация на обществени инициативи и конкурс за проект на територията.
Участието на експерти и обществото за формиране на съвременен облик на центъра на града
Продължение на програмата "Нов живот за старите фасади", с която Община Бургас подпомага собствениците на стари сгради недвижима културна ценност, като съдейства с изготвянето на инвестиционни проекти и съгласува същите с Министерство на културата и НИНКН.
Разработване на трансформационен план за устойчиво развитие и интегрираност на крайбрежните  зони, с цел прилагане на решения за постигане на климатична неутралност. Обследване на възможни сценарии,  инвестиционни и партньорски модели и изготвяне на пред проектни проучвания за прилагане на решения в градска среда. 
Прилагане на  пилотен проект на територията на крайбрежна градска зона в община Бургас, който да демонстрира иновативни и природосъобразни решения за постигане на климатична неутралност на градската среда.
Продължаване на инициативата за изграждане на лодкостоянки в различни квартали - нова лодкостоянка в кв. „Победа“
Водоснабдяване и канализация:
Завършване на канализацията в квартал „Рудник“:
Изграждане на ПСОВ Българово и довършване на канализацията:

ИНВЕСТИЦИИ В ТУРИЗЪМ 
Изграждане на Аквариум в парк „Езеро“:
Община Бургас ще осъществи мечтата на бургаските деца, като изгради Аквариум в парк „Езеро“. Проучване на Общината показва, че децата масово желаят наличието на Аквариум в града.Атракцията ще бъде органична добавка към морския характер на града.Очаква се, че Аквариумът ще привлича туристи, ученици от съседни градове и области, както и местни жители през цялата година.
Развитие на „Акве калиде“ като археологически студентски кампус:
Включва археологически парк, термален парк, къмпинг за каравани и други удобства.
Разгръщане на етно-туристически комплекс „Ченгене скеле“:
Включва водни атракции, спортни дейности, детски парк и културни събития.
-	Изготвяне на концепция за развитието на парк „Росенец“ и превръщането му в спортен подготвителен център, подходящ за подготовка на детски и представителни отбори от България и чужбина. Същевременно с това изграждане на нови туристически атракции на територията на самия парк.

ГРИЖА ЗА ЗЕЛЕНАТА СИСТЕМА:
В следващите четири години ще продължи увеличаването на броя на засадените нови дървета. Избрани места за засаждане включват паркове, градини, улици, залесителни пояси и междублокови пространства.Община Бургас ще подкрепи гражданите, фирмите и организациите, желаещи да участват в този процес.
Създаване на иновативна и устойчива стратегия за развитие на градската среда - зелена "огърлица" на Бургас.
Планиране на плътни мрежи от зелени коридори, свързващи градските паркове и насърчаващи алтернативни форми на мобилност.
Хармонична интеграция с "джобните" паркове - междублокови пространства, оформени като зелени оазиси, предоставящи възможности за приобщаване към природа, спорт и отдих.
Обогатяване на зелената градска "огърлица" и създаване на важни общностни точки.
КРЪГОВА ИКОНОМИКА
· Нова анаеробна инсталация за биоразградими отпадъци:
В Бургас ще бъде въведена нова анаеробна инсталация за преработка на разделно събраните биоразградими отпадъци.Този обект е единственият от своя вид в страната и използва модерна технология на суха метанизация. Капацитетът на инсталацията е за обработка на 30 000 тона отпадъци годишно.Използването на естествен процес, при който специални бактерии разграждат отпадъците в отсъствие на кислород, води до производство на компост и метан. Произведеният метан ще бъде използван за производство на електричество и топлинна енергия.
· Нова система за събиране на биоотпадъци и "умни" подземни контейнери:
Внедряване на нова система за събиране на биоотпадъци в града.Създаване на мрежа от "умни" подземни контейнери, които ще оптимизират процеса на събиране и управление на отпадъците.Технологични иновации за подобрение на ефективността и удобството на системата за управление на отпадъците в града.
ИНВЕСТИЦИИ ВЪВ ВЪЗОБНОВЯЕМИ ЕНЕРГИЙНИ ИЗТОЧНИЦИ
Община Бургас ще направи инвестиции във възобновяеми енергийни източници, като се подкрепят проекти, насочени към устойчиво производство на енергия.
Изграждане на инфраструктура за слънчева енергия
Планове за изграждане на инфраструктура за генериране на електроенергия от слънчеви панели върху покривите на общинските сгради.
Насърчаване внедряването на ВЕИ и прилагане на мерки за енергийна ефективност в градската инфраструктура.
Създаване на енергийни кооперативи в подкрепа на политиките за климатична неутралност
Надграждане на соларен кадастър –  www.burgas.solarcities.bg
Изграждане на общински фотоволтаичен парк
Планове за изграждане на общински фотоволтаичен парк върху рекултивирано старо депо.
Проект, насочен към устойчиво производство на електроенергия чрез слънчеви панели, с което се допринася за екологичната реабилитация на депото.
Адаптация към климатичните промени чрез подхода на „УМНИЯ“ град
Автоматизирано управление на сгради на публичната инфраструктура - Разработване и внедряване чрез AI и дигитални близнаци на система за автоматизирано управление на сгради с цел спестяване на енергия и редукция на вредни емисии.
Интегрирана система за управление на водите и рисковете - Надграждане на „Интегрирана система за управление на водите и рисковете в община Бургас“, обхващаща наблюдение на водните нива, ранно предупреждение и информация в реално време.
Наблюдение на качеството на въздуха и топлинни вълни - Надграждане на системата за наблюдение на качеството на въздуха и въвеждане на система за ранно предупреждение за топлинни вълни.
Уеб базирана платформа - ГИС „Зелена система“ - Надграждане на уеб базирана платформа - ГИС „Зелена система“, предоставяща информация за различни аспекти на градската инфраструктура и климатични данни.
Умно градско оборудване и интелигентна система за осветление - Надграждане на интелигентната система за осветление и въвеждане на „умни“ улични стълбове и градско оборудване, което комбинира енергийна ефективност, видеонаблюдение, Wi-Fi свързаност и зареждане на електрически устройства.
ГРАДСКА МОБИЛНОСТ
Зарядни станции за нулево емисионни превозни средства - Изграждане на 20 общински зарядни станции за електромобили и електровелосипеди в различни райони на града
Велоалеи и рент-а-байк система - Изграждане на нови велоалеи и рехабилитация на стари с цел подобряване на инфраструктурата за велосипедисти. Обновяване на общинската рент-а-байк система чрез закупуване на 250 нови конвенционални и електрически велосипеди.
Виртуален информационен център за споделени пътувания - Разработване на виртуален информационен център за споделени пътувания, който ще улесни гражданите да организират обществен транспорт и споделени пътувания.
Етажни конструктивни паркинги - Нов етажен паркинг в района на новата Детска болница в „Зорница”, възможност за второ ниво над съществуващи паркинги в Бургас., реализация над общинския паркинг на ул. „Гурко”.
Осъществяването на залегналите в програмата дейности и приоритети ще способства за утвърждаването на община Бургас като предпочитано място за	

